รีบเติม! PTT-BCP ขึ้นราคาน้ำมันทุกชนิด มีผลพรุ่งนี้
รีบเติม! PTT-BCP ขึ้นราคาเบนซิน-แก๊สโซฮอล์ลิตรละ 60 สต.E85 ขึ้น 40 สต.ดีเซล 40 สต.มีผลพรุ่งนี้ (2 ส.ค.) 
1 ส.ค. 2560

บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ 60 สตางค์/ลิตร เว้น E85 ปรับขึ้น 40 สตางค์/ลิตร พร้อมทั้งปรับขึ้นราคาน้ำมันดีเซล 40 สตางค์/ลิตรด้วย มีผลตั้งแต่วันพรุ่งนี้ (2 ส.ค.)
ทั้งนี้ จะส่งผลให้ราคาน้ำมันในสถานีบริการน้ำมัน PTT และ BCP เขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 33.76 บาท, แก๊สโซฮอล์ 95 ลิตรละ 26.65 บาท, แก๊สโซฮอล์ 91 ลิตรละ 26.38 บาท, E20 ลิตรละ 24.14 บาท, E85 ลิตรละ 19.94 บาท ส่วนดีเซล ลิตรละ 25.19 บาท (ราคานี้ยังไม่รวมภาษีท้องที่ของแต่ละจังหวัด)